kaerle etc. doen te weten allen iegewoirdich ende
toecommende dat wy ontfaen hebben die oetmoedige supplicatie
van rogier lauwereys arm schamel gehuwet man van zynen
ambachte spoirmakere woenachtich binnen dese onse stadt van
bruessel inhoudende hoe dat hy op eenen sondach voer onser liever
vrouwen dach assumptie anno xvc ende zevenendertich tsavonts
tusschen zeven ende acht uren twee legwerckers daeraf deen
genaempt was hennen van buist ende dandere gabriel roberts
daer nae noch een by quam genaempt jan deletere ende ghingen
tsamen tweewers voer by thuys vanden suppliant staende inden
zavelput binnen onse voirs. stadt van bruessel ende aldus gaende
soe zeyde de voirs. hennen van buist totten anderen twee legwerc$
zyn gesellen waerom en doet ghy nyet dat ghy geloeft hebt en
sorghst nyet ende ghingen die twee vragen den suppliant die inden
voirs. savelput woende ende voer zyn duere sat nade behude doch$
van hem suppliant genaempt janneken dwelck de suppliant
hoirende zeyde tot hen ghy weet bat waer zij nu is dan ick e$
wilden hebben een coffer met eenige clederen ende andere ding$
der selver zynder behuder dochtere toebehoirende dwelck de
suppliant hen nyet geven en wilde soe dat de voirs. hennen van
buist zyn mes track op hem suppliant ende op gielise broeckoys zijn
behuden zone die voer huer duere waeren dit zinde de suppliant
ende dat hy voer zyn duere nyet vry en was is in huys gescho$
om een quaet beroest mes mits dat hij geen geweer over hem en
hadde ende is corts wederom voer zyn duere gecommen ende buyt$
zynen huyse zynde stonden de voirs. legwerkers hem en wach$
ende meynden hem met hueren blooten messen te evelen dwelck
hij suppliant ziende wierp nae hen eenen steen sonder geraeck$
ende de twee legwerckers smeten nae hem suppliant met hueren
bloten messen ende hy suppliant smeet na hen ende quetste he$
beyden ende geraecte den eenen legwerckere te weten gabriel$
hy neder ter eerden stuyckte ende gaf hem doen twee of drie
slagen metten platten vanden messe ende de suppliant creeghs int
voirs. gevechte een wonde int hooft ende een in zyn handt da$
hij twee vingeren verloren heeft mits welcken zoe quam
de voirs. hennen van buist op den voirs. gielyse broeckoeys
behude zone vanden suppliant slaen met zynen messe waer$
die voirs. gielis de slagen scutte op een schuppe die hy hadde
zonder naden voirs. hennen te smijtene ende als de suppliant
voirgenoemde gabriel ter eerden gesmeten hadde zoe wert hy supl$
gehouden van een vrouwe genaempt annekin ende de voirs. hen$
van buist liep # werts om den voirs. gabriel te hulpene ende den sup$
te slaene zoe dat doen de voirs. gielis broickoys de scuppe nae
hem wierp zonder geraken ende de voirs. hennen van buist
den suppliant oploopende met zynen blooten messe soe ghaf hy
suppliant den selven hennen van buist met zynen messe eene der
slach op zynen rugge ende daermede ontliep hem die voirs. hennen
ende alsoe hy suppliant hem doen ommekeerde om in zyn huys
te gaene zoe zyn dander twee legwerckers als jan deletere ende
de voirs. gabriel tegen hem suppliant gecommen met hueren blooten
messen dwelck de suppliant ziende ende vreesende dat zy hem
geevelt souden hebben heeft hij suppliant om hem te deffenderen
metten platten van zijnen messe gesmeten den voirgenoemde gabriel
welcke gabriel by quader fortunen zekeren tyt daer nae deser
weerlt overleden is uuyt saken vanden welcken hy suppliant nyet
vrylick en zoude dorren converseren in onsen lande van brabant
hoewel hy der partien geinteresseerde satisfactie ende beternisse
gedaen heeft ten zy dat onse gracie hem hierop verleent worde
alsoe hy seeght ons daeromme oetmoedelyck biddende soe
eyst dat wy desen aengesien compassie ende medelyden hebbende
metten voirn. suppliant ende willende hem in desen gracie ende genade
prefereren voer rigueur ende stranckheyt van justicie hebben den
selven suppliant inden gevalle alsboven quytgescholden ende
vergeven schelden quyte ende vergeven uuyt onse zunderlinge
gracie by desen den dootslach voeren verhaelt verclaert mitgaders
oyck alle pene ende amende corporelee ende criminelle daer inne hy
hem overmits ende s uuyt saken van tgunt des voirscreven es iegens
ons onse hoocheyt ende justicie eenichssins mach hebben
ontgaen ende hebben hem dien aengaende gerestitueert ende
gestelt restitueren ende stellen by desen tot zyne goede fame
ende name in onsen voirs. lande ende hertocchdom van brabant oyck
mede in onse voirs. stede van bruessel ende vryheyt van diere ende
allen anderen onsen landen ende heerlicheden ende tot zyn goeden
noch ter tyt nyet geconfisquiert zynde zoe verre daer eenige
waeren imponerende hierby een eeuwich zwygen ende silencie
onsen procureur generael ende allen anderen onsen richteren justicieren
ende officieren onssen voirs. lants van brabant wy zy zyn hoedanich
die zyn oft wesen mogen satisfactie nochtans eerst ende
alvoren gedaen der geinteresseerde partie soe verre die noch nyet
gedaen en waere civilyck alleenlyck behoudelyck nochtans
dat hy den voirs. dootslach iegens ons civilyck beteren sal naer
de gelegentheyt vander mesdaet ende faculteyt van zyne
# sy hieraf verantwordt
byden ontfanger vanden
exploiten
goeden ende oyck dat hy gehouden werdt te betalen de
redelycke costen van justicie daeromme gedaen ende naegevol$
indien datter eenige geschiet zyn ter taxatie ende arbitersce$
van onsen lieven ende getrouwen den cancellier ende luden
van onsen raede in brabant die wy daertoe committeren ontbied$
daeromme ende bevelen den voirs. onsen cancellier ende luden van
onsen raede in brabant dat voer hemluyden geroepen die gen$
die daeromme behoiren sullen geroupen te zyne zy procederen
ende doen procederen wel ende duechdelyck ter verifficatie ende
interinemente van desen onsen iegenwoirdigen brieve naer
huer vorme ende inhouden ende welck interinemeent de
voirs. suppliant gehouden sal zyn in onsen voirs. raede te versoec$
binnen eenen jaere naer date van desen opte peyne van te
verbueren deffect van der selver ende dat gedaen ende de voirs.
civile boete ende costen van justicie indyen datter eenige zyn
getaxeert gearbitreert ende betaelt alst behoiren sal van wel$
civile boete die gene van onsen rentmeesters dient aengaen$
gehouden werdt ontfanck te maken rekeninghe bewys
ende relicqua te doen tot onsen prouffyte metten anderen
penningen van zynen ontfange zy onsen drossaet van brabant
amman van bruessel ende alle andere onse ende onsen vasallen
of smaelre heeren richteren justicieren ende officieren osen voirs.
lants van brabant ende van overmaze hoedanige die zyn of
wesen mogen tegenwoirdige ende toecomende hueren stedehoud$
ende elck van hen zoe hem dat toe behoirt ende aengaen mach
den voirs. suppliant van dese onse gracie ende remissie inder
manieren voirscreven rustelyck ende peyselyck doen ende laten
genyeten ende gebruycken sonder hem te doen noch te laten
geschien in lyfve noch in goede eenich hinderr letsel oft
moyenesse ter contrarie maer indien zyn lyff of eenige
van zijn onverbeurde goeden daeromme gevangen becommert
of gearresteert waren dat zy die terstont stellen of doen
stellen tot volcommen delivrancie ende slakinge want ons
alsoe belieft ende ten eynde dat dit goet vast ende gestadich
blijve tot eeuwygen dagen soe hebben wy onsen zegel
hier aen doen hangen behoudelyck in anderen saken ons
recht ende een yegelyck tzyne in allen gegeven in onse stede
van bruessel inde maent van augusto int jaer onsheeren
duysent vyfhondert ende achtendertich van onsen
keyserycke txixe ende van onsen rycken van castillien ende
andere txxiiie aldus stont gescreven opte plycke byden
keyser in zynen raede ende geteekent l dezoete noch
stont gescreven opte selve plycke visa registrata
ghecollacionneert tegens
doriginale brieven by my
decock